กองบิน 7 สุราษฎร์ธานี

**กองบิน 7** () เป็นกองบินขับไล่ อยู่ในส่วนกำลังรบและเป็นหน่วยขึ้นตรงของกองทัพอากาศไทย ประจำการอยู่ที่ฐานบินสุราษฎร์ธานี ตำบลมะลวน อำเภอพุนพิน จังหวัดสุราษฎร์ธานี ก่อตั้งขึ้นเมื่อวันที่ 31 ตุลาคม พ.ศ. 2494

## ประวัติ
เดิมกองบิน 7 อยู่ภายใต้การดูแลของกองทัพเรือ กระทั่งเกิดความไม่มั่นคงทางการเมืองในช่วงปี พ.ศ. 2494 กระทรวงกลาโหมจึงมีคำสั่งให้โอนกองบินทหารเรือที่ประจำการอยู่ที่อ่าวจุกเสม็ด อำเภอสัตหีบ จังหวัดชลบุรี ไปสังกัดกับกองทัพอากาศ ซึ่งกองทัพอากาศได้รับมอบและก่อตั้งเป็น กองบินน้อยที่ 7 เมื่อวันที่ 31 ตุลาคม พ.ศ. 2494 ขึ้นตรงต่อกองบินภาค 1 กองบินรบทหารอากาศ มีภารกิจในด้านการขับไล่ทางยุทธวิธีและให้การสนับสนุนการปฏิบัติการของกองทัพเรือในพื้นที่ภาคตะวันออกทั้งทางบกและทางทะเล จากนั้นไม่นานกองทัพอากาศได้ยุบเลิกกองบินภาค และตั้งกองบินยุทธการขึ้น ทำให้กองบินน้อยที่ 7 ขึ้นสังกัดต่อกองบินยุทธการนับจากนั้น

ต่อมาในปี พ.ศ. 2506 กองทัพอากาศได้เปลี่ยนชื่อ กองบินน้อยที่ 7 เป็น กองบิน 7 แต่ยังคงภารกิจเช่นเดิม และได้รับการเปลี่ยนแปลงบทบาทภารกิจเมื่อปี พ.ศ. 2510 จากการขับไล่ทางยุทธวิธี เป็นกองบินสนับสนุนทางอากาศยุทธวิธีให้สอดคล้องกับยุทธศาสตร์ชาติในเวลานั้น

### จากสัตหีบสู่สุราษฎร์
[thumb|[โอวี-10 บรองโก เคยประจำอยู่ในกองบิน 7 ช่วงที่ใช้ชื่อว่ากองบิน 71]]
ในปี พ.ศ. 2525 กองทัพอากาศได้ปรับนโยบายในการวางกำลังทางอากาศให้เหมาะสมกับยุทธศาสตร์ในการป้องกันประเทศในพื้นที่ภาคใต้ตอนบน โดยกำหนดให้สนามบินม่วงเรียงซึ่งเป็นสนามบินเก่าของทหารญี่ปุ่นที่ใช้งานตั้งแต่ปี พ.ศ. 2486 ตั้งอยู่ในตำบลหัวเตยและบางส่วนของตำบลมะลวน อำเภอพุนพิน จังหวัดสุราษฎร์ธานี ห่างจากกรุงเทพมหานครประมาณ 624 กิโลเมตร และติดกับทางหลวงแผ่นดินหมายเลข 41 เป็นที่ตั้งของกองบิน 71 ซึ่งปรับอัตราของกองบิน 7 จากอ่าวจุกเสม็ด อำเภอสัตหีบ จังหวัดชลบุรี มาตั้งยังที่ตั้งของกองบิน 71 เมื่อวันที่ 15 กุมภาพันธ์ พ.ศ. 2525 และโอนเครื่องบินโจมตีแบบที่ 5 คือ โอวี-10 บรองโก จากฝูงบิน 531 กองบิน 53 ประจวบคีรีขันธ์จำนวน 11 เครื่อง มาประจำการในฝูงบิน 711 กองบิน 71 ทำให้กองบิน 7 ในปัจจุบันถือเอาวันที่ 15 กุมภาพันธ์ในทุกปีเป็นวันสถาปนากองบิน 7

ในปี พ.ศ. 2533 กองทัพอากาศได้ปรับโครงสร้างกำลังใหม่เพื่อตอบสนองต่อความต้องการของรัฐบาลในเวลานั้น โดยกำหนดให้กองบิน 71 ขึ้นตรงต่อ กองพลบินที่ 4 และปรับกำลังเครื่องบินขับไล่แบบที่ 18 ข/ค คือ เอฟ-5 อี/เอฟ จากฝูงบิน 102 กองบิน 1 นครราชสีมา มาประจำการที่กองบิน 711 และในเดือนพฤษภาคม พ.ศ. 2534 ได้ปรับเครื่องบินโจมตีแบบที่ 5  โอวี-10 บรองโก ไปประจำการที่ฝูงบิน 411 กองบิน 41 เชียงใหม่ และเพิ่มเติมกำลังเครื่องบินเอฟ-5 จากฝูงบิน 231 กองบิน 23 อุดรธานี สังกัดกองพลบินที่ 2 มาประจำการเพิ่มเติมในฝูงบิน 711

### ยกฐานะขึ้นเป็นกองบิน 7
[thumb|เครื่องบิน[นอร์ธรอป เอฟ-5|เอฟ-5อี จากฝูงบิน 701 หมายเลข 70113 ระหว่างการฝึกคอบร้าโกลด์ที่ฐานบินโคราชในปี พ.ศ. 2543]]
กองบิน 71 ได้รับการยกฐานะขึ้นเป็นกองบิน 7 เมื่อวันที่ 5 มีนาคม พ.ศ. 2542 และเพิ่มอัตราบรรจุฝูงบินขึ้นเป็น 3 ฝูงบิน รวมถึงกำหนดให้เป็นฐานบินปฏิบัติการหลักของกองทัพอากาศ ประกอบด้วยอากาศยานแบบต่าง ๆ ได้แก่ เครื่องบินขับไล่อเนกประสงค์แบบที่ 18 คือ เอฟ-5เอ, เครื่องบินขับไล่อเนกประสงค์แบบที่ 18 ก คือ เอฟ-5บี, เครื่องบินขับไล่อเนกประสงค์แบบที่ 18 ข คือ เอฟ-5อี และเครื่องบินลาดตะเวนถ่ายภาพแบบที่ 18 คือ อาร์เอฟ-5เอ

ในช่วงเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 กองบิน 7 ได้สนับสนุนอากาศยานในการบินถ่ายภาพความเสียหายทางอากาศ สนับสนุนกำลังพล 1 กองร้อยในภารกิจค้นหาและกู้ภัยในพื้นที่เขาหลัก จังหวัดพังงา และใช้พื้นที่ลานบินรองรับอากาศยานในการให้ความช่วยเหลือผู้ได้รับบาดเจ็บที่ต้องการออกนอกพื้นที่เพื่อลดความหนาแน่นของท่าอากาศยานนานาชาติภูเก็ต

ในเดือนธันวาคม พ.ศ. 2550 กองทัพอากาศได้ทยอยปลดประจำการเครื่องบินขับไล่เอฟ-5 บี ชุดแรกออกจากประจำการ เพื่อรองรับการจัดหาเครื่องบินขับไล่ใหม่สำหรับประจำการแทนที่ เนื่องจากมีอายุการใช้งานยาวนานมาตั้งแต่เดือนธันวาคม พ.ศ. 2509

### ยาส 39 กริพเพน
กองทัพอากาศมีแผนจะจัดหาอากาศยานทดแทนเครื่องบินขับไล่แบบเอฟ-5 จำนวน 1 ฝูงบิน มีจำนวน 12 เครื่อง พร้อมด้วยระบบอาวุธและเงื่อนไขอื่น ๆ ตามที่กองทัพอากาศกำหนด โดยคณะรัฐมนตรีมีมติเมื่อวันที่ 26 มกราคม พ.ศ. 2553 ให้จัดหาเครื่องบินขับไล่พหุภารกิจแบบยาส 39 กริพเพน ระยะแรกจำนวน 6 เครื่อง พร้อมด้วยอุปกรณ์ อะไหล่ การฝึกอบรมนักบินและเจ้าหน้าที่ การปรับปรุงอาคารสถานที่ การบริหาร รวมถึงความร่วมมือทวิภาคีจากประเทศสวีเดน ส่งผลให้กองบิน 7 ได้รับการพัฒนาศักยภาพและขีดความสามารถในทุก ๆ ด้าน ทั้งบุคลากรและสถานที่เพื่อเตรียมความพร้อมในการจัดซื้อเครื่องบินยาส 39 และซาบ 340 AEW/B

กองบิน 7 ได้รับมอบเครื่องบินซาบ 340 AEW และซาบ 340 บีเมื่อวันที่ 20 ธันวาคม พ.ศ. 2553 และเครื่องบินยาส 39 จำนวน 6 เครื่องในคืนวันที่ 22 กุมภาพันธ์ พ.ศ. 2554 และประกอบพิธีบรรจุเข้าประจำการเครื่องบินทั้งสองแบบในวันที่ 7 กรกฎาคม พ.ศ. 2554 ทำให้ฝูงบิน 701 มีเครื่องบินขับไล่ 2 แบบประจำการอยู่ด้วยกันคือยาส 39 และเอฟ-5 และฝูงบิน 702 มีเครื่องบินเข้าประจำการคือ ซาบ 340 AEW/B

ในปี พ.ศ. 2555 เครื่องบินขับไล่เอฟ-5อี ชุดสุดท้ายของกองบิน 7 จำนวน 11 เครื่อง ได้รับการโอนย้ายไปประจำการรวมฝูงกับฝูงบิน 211 กองบิน 21 อุบลราชธานี เมื่อวันที่ 1 ตุลาคม พ.ศ. 2555 ถือเป็นการสิ้นสุดภารกิจของเอฟ-5 ในกองบิน 7 อย่างเป็นทางการ

กองทัพอากาศได้รับมอบยาส 39 กริพเพนชุดแรกของระยะที่ 2 เมื่อเดือนเมษายน พ.ศ. 2556 จำนวน 3 เครื่อง และชุดสุดท้ายของระยะที่ 2 จำนวน 3 เครื่อง จากประเทศสวีเดนเพื่อเข้าประจำการ ณ กองบิน 7 เมื่อวันที่ 4 กันยายน พ.ศ. 2556 ทำให้กองบิน 7 มีเครื่องบินขับไล่ประจำการครบ 1 ฝูง

### เหตุปะทะไทย–กัมพูชา พ.ศ. 2568
ในวันที่ 26 กรกฎาคม พ.ศ. 2568 กองทัพอากาศได้สั่งการให้เครื่องบินยาส 39 กริพเพน 2 เครื่อง จากฝูงบิน 701 กองบิน 7 เข้าร่วมการปฏิบัติการโจมตีทางอากาศในยุทธบริเวณภูมะเขือและปราสาทตาเมือนธมร่วมกับเอฟ-16 ต่อเป้าหมายทางทหารคือที่ตั้งปืนใหญ่สนามและอาวุธวิถีโค้งที่ถูกยิงเข้ามายังฝั่งไทยในระหว่างเหตุปะทะไทย–กัมพูชา ส่งผลให้เป้าหมายถูกทำลายและสามารถกลับสู่ฐานบินได้อย่างปลอดภัย ถือเป็นการปฏิบัติการโจมตีทางอากาศจริงครั้งแรกของเครื่องบินชนิดนี้

## การจัดหน่วย
กองบิน 7 แบ่งส่วนการบริหารราชการภายใน ดังนี้

### กอง
* กองบังคับการ
** แผนกกำลังพล
** แผนกการข่าว
** แผนกยุทธการ
** แผนกส่งกำลังบำรุง
** แผนกกิจการพลเรือน
** แผนกธุรการ
** ฝ่ายเทคโนโลยีสารสนเทศและการสื่อสาร
** หมวดจัดหา
* กองเทคนิค
** แผนกช่างอากาศ
** แผนกสื่อสารอิเล็กทรอนิกส์
** แผนกสรรพาวุธ
** หมวดบริการเชื้อเพลิง

### ฝูงบิน
thumb|ยาส 39 ฝูงบิน 701 หมายเลข 70109 ระหว่างการฝึกโคปไทเกอร์
* ฝูงบิน 701 
** เครื่องบินขับไล่โจมตีแบบที่ 20/ก: ยาส 39
** ฝ่ายการข่าว
** ฝ่ายยุทธการ
** หน่วยบินเตรียมพร้อม
thumb|ซาบ 340 AEW&C ฝูงบิน 702 หมายเลข 70201
* ฝูงบิน 702 
** เครื่องบินควบคุมและแจ้งเตือนแบบที่ 1: ซาบ 340 AEW&C
** ฝ่ายการข่าว
** ฝ่ายยุทธการ
** ฝ่ายเรดาร์และอิเล็กทรอนิกส์
** ฝ่ายสงครามอิเล็กทรอนิกส์ (EW)

### แผนก
* แผนกการเงิน
* แผนกสวัสดิการ
* แผนกขนส่ง
** ฝ่ายพาหนะ
** หมวดซ่อมบำรุง
** หมวดขนส่ง (ขสอ.)
** หมวดคลังพัสดุ
* แผนกช่างโยธา
** หมวดโยธา
** ฝ่ายอาคาร
** หมวดไฟฟ้า-ประปา
** หมวดคลังพัสดุ
* แผนกพลาธิการ
* แผนกสนับสนุนการบิน
** ฝ่ายข่าวอากาศ
** ฝ่ายบังคับการบิน
** ฝ่ายเครื่องช่วยฝึกการบิน
* ฝ่ายคลังพัสดุรวมการ
** หมวดควบคุมพัสดุ
** หมวดคลังพัสดุเทคนิค
** หมวดคลังพัสดุทั่วไป
** หมวดบริการพัสดุ

### หน่วยสมทบ
* แผนกคลังแสง 4
* ฝ่ายคลังเชื้อเพลิงที่ 2
* หมวดผลิตก๊าซ 1
* หน่วยบิน 2037
* ชุดทำลายวัตถุระเบิด 4

### หน่วยในพื้นที่
* ศคปอ.3 สุราษฎร์ธานี

### อื่น ๆ
* สำนักงานนิรภัย
* นายทหารงบประมาณ
* นายทหารพระธรรมนูญ
* อนุศาสนาจารย์
* มาตรฐานการบิน
* กองพันอากาศโยธิน
** กองร้อยทหารอากาศโยธิน
** กองร้อยทหารต่อสู้อากาศยาน
** กองร้อยรักษาการณ์
** กองร้อยสนับสนุน
* กองร้อยทหารสารวัตร
* โรงพยาบาลกองบิน
** ห้องทันตกรรม
** ห้องจ่ายยา
** ห้องฉุกเฉิน

## อากาศยาน

### อดีตอากาศยาน
[thumb|เครื่องบินเอฟ-5บี ลายพิเศษครบรอบ 44 ปีการเข้าประจำการ ณ [พิพิธภัณฑ์กองทัพอากาศและการบินแห่งชาติ]]
* โอวี-10 บรองโก
* นอร์ธรอป เอฟ-5

## ที่ตั้ง
* กองบิน 7 มีที่ตั้งอยู่ที่ฐานบินสุราษฎร์ธานี โดยมีฝูงบินทั้งหมดประจำการอยู่ที่นี่เช่นเดียวกัน

## ภารกิจ
กองบิน 7 มีภารกิจในการเตรียมความพร้อมในการใช้กำลังทางอากาศตามข้อสั่งการของกองทัพอากาศ ในรูปแบบของการใช้เครือข่ายเป็นศูนย์กลาง (Network Centric Air Base)

## เพลงมาร์ช

## อ้างอิง

## แหล่งข้อมูลอื่น
* 
* 

7
หมวดหมู่:อำเภอพุนพิน